stanford-oval/wikipedia huggingface dataset:
รักล้น ๆ ของคนเคยสวย
นักแสดง > นักแสดงหลัก

ฮวัง จ็อง-อึม รับบทเป็น คิม ฮเย-จิน
จ็อง ดา-บิน รับบทเป็น ฮเย-จิน วัยเด็ก
พัก ซอ-จุน รับบทเป็น จี ซ็อง-จุน
ยัง ฮัน-ย็อล รับบทเป็น ซ็อง-จุน วัยเด็ก
รีเมค

ละครจีนรีเมคเรื่อง เทหัวใจให้ยัยจอมวุ่น เริ่มต้นออกอากาศทาง สถานีโทรทัศน์หูหนาน ในปี พ.ศ. 2560
ละครไทยรีเมคเรื่อง รักวุ่นวาย ยัยตัวป่วน ออกอากาศในปี พ.ศ. 2564 ทาง ช่อง 3 เอชดี
ซัมโฟร์ตีวัน

| ซัมโฟร์ตีวัน |
| --- | --- |
ซัมโฟร์ตีวันแสดงสดในงานคลับออกซิเจน เมื่อวันที่ 7 มีนาคม ค.ศ. 2008
ข้อมูลพื้นฐาน
ที่เกิด: Ajax, รัฐออนแทริโอ, แคนาดา
แนวเพลง: ป็อปพังก์, พังก์ร็อก, อัลเทอร์เนทีฟร็อก
ช่วงปี: 1996–2025
ค่ายเพลง: Island, Aquarius, EMI, Universal, Hopeless

สมาชิก: Deryck Jason Whibley Dave Baksh Tom Thacker Jason Paul McCaslin Frank Zummo 
อดีตสมาชิก: Steve Jocz Mark McAdam Grant McVittie Marc Costanzo Jon Marshall Mark Spicoluk John Nicosia Richard Roy

เว็บไซต์: http://sum41.com
ซัมโฟร์ตีวัน (อังกฤษ: Sum 41) เป็นวงพังก์ร็อกจากอะแจกซ์ รัฐออนแทริโอ ประเทศแคนาดา ที่ก่อตั้งวงตั้งแต่ปี ค.ศ. 1996 มีสมาชิกปัจจุบันคือ เดอริก วิบลีย์ (ร้องนำ, กีตาร์ริธึม) เจสัน แม็คคาสลิน (กีตาร์เบส ร้องประสาน) และ ทอม แทกเกอร์ (กีตาร์ลีด ร้องประสานและคีย์บอร์ด)
ในปี ค.ศ. 1999 วงได้เซ็นสัญญากับค่ายระดับนานาชาติอย่างไอแลนด์เรเคิดส์ จากนั้นมีผลงานสตูดิโออัลบั้ม 4 ชุด ซึ่งทุกชุดได้รับแผ่นเสียงทองคำขาวในแคนาดา อัลบั้มที่ประสบความสำเร็จที่สุดคืออัลบั้มชุด All Killer No Filler ที่ได้รับ 3 แผ่นเสียงทองคำขาวในแคนาดาและสหรัฐอเมริกา มีซิงเกิลดังอย่าง "Fat Lip" ที่ติดชาร์ตอันดับ 1 บนบิลบอร์ดโมเดิร์นร็อกชาร์ต ถือเป็นซิงเกิลที่ประสบความสำเร็จที่สุดของวง ส่วนซิงเกิลที่ 2 จากอัลบั้มนี้ "In Too Deep" ติดท็อป 10 บนโมเดิร์นร็อกชาร์ต
วงได้ออกแสดงมากมายมากกว่า 300 ครั้งในแต่ละปีและมีทัวร์รอบโลกอันยาวนาน ส่วนมากจะยาวมากกว่า 1 ปี พวกเขายังได้รับการเสนอชื่อเข้าชิงรางวัลจูนและได้รับรางวัล 2 ครั้ง (กลุ่มแห่งปี ในปี 2002 และอัลบั้มร็อกยอดเยี่ยม ในปี 2005 จากชุด Chuck) พวกเขายังได้รับการเสนอชื่อเข้าชิงรางวัลแคนาเดียนอินดีเพนเดนต์มิวสิกอวอร์ดส 3 ครั้ง และในปี 2004 พวกเขาได้รับรางวัลวูดี สำหรับเพลง "The Good Woodie (Greatest Social Impact)" พวกเขายังได้รับการเสนอชื่อเข้าชิงรางวัลเคอร์แรง ในปี 2003 สำหรับสาขาการแสดงสดยอดเยี่ยม
การคิดเชิงระบบ

การพรรณนาถึงการคิดเชิงระบบเกี่ยวกับสังคม
การคิดเชิงระบบ (อังกฤษ: systems thinking) เป็นวิธีหนึ่งในการทำความเข้าใจความซับซ้อนของโลกโดยการมองโลกในแง่ขององค์รวม และความสัมพันธ์ แทนที่จะแบ่งโลกออกเป็นส่วน ๆ  มีการนำแนวคิดนี้มาใช้เป็นวิธีการสำรวจและพัฒนาการดำเนินการที่มีประสิทธิผลในบริบทที่ซับซ้อน ช่วยให้ระบบสามารถเปลี่ยนแปลงได้  การคิดเชิงระบบอาศัยและสนับสนุนทฤษฎีระบบและวิทยาศาสตร์เชิงระบบ
ทฤษฎีระบบ

ทฤษฎีระบบ (อังกฤษ: systems theory) เป็นการศึกษาระบบแบบข้ามศาสตร์ เช่น กลุ่มของส่วนประกอบที่เชื่อมโยงกันและพึ่งพากันซึ่งอาจเป็นธรรมชาติหรือประดิษฐ์ขึ้นมาก็ได้ ระบบทุกระบบมีขอบเขตของเหตุผล ซึ่งได้รับอิทธิพลจากบริบท กำหนดโดยโครงสร้าง หน้าที่ และบทบาท และแสดงออกมาผ่านความสัมพันธ์กับระบบอื่น ๆ ระบบจะ "เป็นมากกว่าผลรวมของส่วนประกอบต่าง ๆ" เมื่อแสดงถึงการทำงานร่วมกันหรือ พฤติกรรมที่เกิดขึ้น
เทศกาลกีฬามหาวิทยาลัยนานาชาติ

| --- | --- |
เมืองเจ้าภาพ: เยคาเตรินบุร์ก, แคว้นสเวียร์ดลอฟสค์
ประเทศ: รัสเซีย
ทีมเข้าร่วม: 36
นักกีฬาเข้าร่วม: 4,100 คน (ตามแผน)
ชนิด: 197 รายการ ใน 14 ชนิดกีฬา
พิธีเปิด: 19 สิงหาคม ค.ศ. 2023 (2023-08-19)
พิธีปิด: 31 สิงหาคม ค.ศ. 2023 (2023-08-31)
เว็บไซต์ทางการ: ekat2023.com/en
เทศกาลกีฬามหาวิทยาลัยนานาชาติ (รัสเซีย: Международный фестиваль студенческого спорта) เป็นการแข่งขันกีฬาระดับภูมิภาคที่จัดขึ้นที่เยคาเตรินบุร์ก ประเทศรัสเซีย ระหว่างวันที่ 19 ถึง 31 สิงหาคม ค.ศ. 2023 มีนักกีฬาเข้าร่วม 4,000 คน อายุระหว่าง 17 ถึง 23 ปี จาก 22 ประเทศ เข้าร่วมแข่งขันใน 197 รายการใน 14 ชนิดกีฬา การแข่งขันนี้ยังถือเป็นหนึ่งในกิจกรรมหลักเพื่อเฉลิมฉลองครบรอบ 300 ปีของการก่อตั้งเยคาเตรินบุร์ก
การพัฒนา

เทศกาลกีฬานี้ถูกจัดตั้งขึ้นหลังจากการยกเลิกการแข่งขันกีฬามหาวิทยาลัยโลกฤดูร้อน 2023 และการระงับนักกีฬาจากรัสเซียและเบลารุสในการแข่งขัน กีฬามหาวิทยาลัยโลกฤดูร้อน 2021 อันเนื่องมาจากการรุกรานยูเครนของรัสเซีย โดยการแข่งขันครั้งนี้มีนักกีฬาจากรัสเซียและพันธมิตรเบลารุสเข้าร่วมแข่งขัน และยังเชิญประเทศสมาชิก BRICS, องค์การความร่วมมือเซี่ยงไฮ้ และ เครือรัฐเอกราช เข้าร่วมด้วย
เมื่อวันที่ 28 มกราคม ค.ศ. 2023 มีการเผยแพร่เอกสารข้อมูลฉบับแรกของเทศกาลกีฬามหาวิทยาลัยนานาชาติในภาษาอังกฤษและภาษารัสเซียบนเว็บไซต์ทางการของเทศกาล
ภาพรวมของเทศกาล

คาดว่าจะมีนักกีฬาประมาณ 4,100 คน จาก 246 มหาวิทยาลัยใน 94 ประเทศทั่วโลก รวมถึงมหาวิทยาลัย 23 แห่งในรัสเซีย เข้าร่วมการแข่งขัน โดยนักกีฬาจะต้องมีอายุไม่น้อยกว่า 17 ปี และไม่เกิน 26 ปี คณะกรรมการจัดงานจะรับอาสาสมัครประมาณ 6,000 คน และคาดว่าการแข่งขันนี้จะดึงดูดผู้ชมได้ประมาณ 250,000 คน
คณะกรรมการจัดงานจะใช้สถานที่แข่งขันและหมู่บ้านนักกีฬาที่เดิมวางแผนไว้สำหรับการแข่งขันกีฬามหาวิทยาลัยโลกฤดูร้อน 2023 ที่ถูกยกเลิกในการจัดเทศกาลกีฬา
ถ้าน่ารักซะอย่าง จะลามกบ้างก็ได้ใช่มั้ยคะ

| --- | --- |
ถ้าน่ารักซะอย่าง จะลามกบ้างก็ได้ใช่มั้ยคะ
ปกหนังสือ
可愛ければ変態でも好きになってくれますか？ (Kawaikereba Hentai demo Suki ni Natte Kuremasuka?)
ชื่อภาษาอังกฤษ: Hensuki: Are You Willing to Fall in Love with a Pervert, as Long as She's a Cutie?
แนว: ฮาเร็ม รักตลก
ไลต์โนเวล
เขียนโดย: โทโมะ ฮานามะ
วาดภาพโดย: sune
สำนักพิมพ์: Media Factory
สำนักพิมพ์ภาคภาษาไทย: ฟีนิกซ์
ในเครือ: MF Bunko J
กลุ่มเป้าหมาย: ชาย
วางจำหน่ายตั้งแต่: 25 มกราคม พ.ศ. 2560 – 25 มกราคม พ.ศ. 2565
จำนวนเล่ม:  14    3
มังงะ
เขียนโดย: โทโมะ ฮานามะ
วาดภาพโดย: CHuN
สำนักพิมพ์: ฟูจิมิโชโบ
นิตยสาร: Monthly Dragon Age
กลุ่มเป้าหมาย: โชเน็ง
วางจำหน่ายตั้งแต่: 9 พฤศจิกายน พ.ศ. 2560 – 9 กุมภาพันธ์ พ.ศ. 2564
จำนวนเล่ม: 6
อนิเมะโทรทัศน์
กำกับโดย: Itsuki Imazaki
อำนวยการสร้างโดย: Junichi Takagi Noritomo Isogai Ryuutarou Usukura Gouta Aijima Kouhei Takeishi Kousuke Arai Hideaki Matsumoto Sou Murakami Manabu Kimura Mami Kuwakuma
เขียนบทโดย: Kenichi Yamashita
ดนตรีโดย: Youichi Sakai
สตูดิโอ: กีกทอยส์
ถือสิทธิ์โดย: ออสตราเลเชีย Madman Entertainmentอเมริกาเหนือ FunimationSA/SEA มิวส์ คอมมิวนิเคชัน
เครือข่าย: AT-X, โตเกียวเอ็มเอกซ์, MBS, BS11
ฉาย:  8 กรกฎาคม พ.ศ. 2562  –  23 กันยายน พ.ศ. 2562
ตอน: 12
ถ้าน่ารักซะอย่าง จะลามกบ้างก็ได้ใช่มั้ยคะ (ญี่ปุ่น: 可愛ければ変態でも好きになってくれますか？; โรมาจิ: Kawaikereba Hentai demo Suki ni Natte Kuremasuka?) เป็นซีรีส์ไลต์โนเวลญี่ปุ่น แนวฮาเร็ม และรักตลก ที่เขียนโดย โทโมะ ฮานามะ และวาดภาพประกอบโดย sune เผยแพร่โดย Media Factory ภายใต้สำนักพิมพ์ MF Bunko J ตั้งแต่เดือนมกราคม พ.ศ. 2560 ถึงมกราคม พ.ศ. 2565 โดยมีการตีพิมพ์แล้วทั้งหมด 14 เล่ม มังงะได้รับการดัดแปลงจาก Hensuki และวาดภาพประกอบโดย CHuN ได้รับการตีพิมพ์ในนิตยสารมังงะ Monthly Dragon Age ของฟูจิมิโชโบ ตั้งแต่เดือนพฤศจิกายน พ.ศ. 2560 ถึงธันวาคม พ.ศ. 2563 มันถูกรวบรวมเป็นเล่ม (ทังโกบง) ณ กุมภาพันธ์ พ.ศ. 2564 ดราม่าซีดีออกในเดือนพฤษภาคม พ.ศ. 2561 พร้อมกับเกมเบราว์เซอร์สวมบทบาทที่ออกในวันเดียวกัน ได้รับการดัดแปลงเป็นซีรีส์อนิเมะโทรทัศน์โดยสตูดิโอ Geek Toys ออกอากาศตั้งแต่เดือนกรกฎาคมถึงกันยายน พ.ศ. 2562
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
ถ้าน่ารักซะอย่าง จะลามกบ้างก็ได้ใช่มั้ยคะ (นิยาย) ที่เครือข่ายข่าวอนิเมะ
| ด ค กกีกทอยส์ |
| --- | --- |
ซีรีส์โทรทัศน์:  รีไรด์: เดอร์ริด้าผู้ข้ามกาลเวลา (พ.ศ. 2561)  ถ้าน่ารักซะอย่าง จะลามกบ้างก็ได้ใช่มั้ยคะ (พ.ศ. 2562)  พลันเดอเรอร์ จอมโจรคนเหนือเลข (พ.ศ. 2563)  เก็นโซ ซังโงกูชิ -เท็งเง็นเรชิงกิ- (พ.ศ. 2565)  พิชิตรัก พิทักษ์โลก IV (พ.ศ. 2565)  เหล่าผู้กล้าระแวงสังคมรวมตัวกู้โลก (พ.ศ. 2566)  เดด เมานท์ เดธ เพลย์ (พ.ศ. 2566)  ไลเออร์ ไลเออร์ (พ.ศ. 2566)  มิกิ & ดาริ (พ.ศ. 2566)  พิชิตรัก พิทักษ์โลก V (พ.ศ. 2567)  ถูกเกณฑ์ไปต่างโลก: จากพนักงานเงินเดือนสู่หนึ่งในสี่จตุรเทพ! (พ.ศ. 2568) 
ภาพยนตร์:  กระสุนรักพิทักษ์โลก: ตายหรือกระสุน (พ.ศ. 2563)  กระสุนรักพิทักษ์โลก: แดง หรือ ขาว (พ.ศ. 2563) 
เกี่ยวข้อง:  กีกพิกเชอส์ 
 หมวดหมู่
หนุ่มกาแฟกับสาววานิลลา

ซีรีส์มังงะญี่ปุ่น
| --- | --- |
หนุ่มกาแฟกับสาววานิลลา
コーヒー&バニラ (Kōhī Ando Banira)
ชื่อภาษาอังกฤษ: Coffee & Vanilla
แนว: วีรคติ
มังงะ
เขียนโดย: ทาคาระ อาเคกามิ
สำนักพิมพ์: โชงากูกัง
สำนักพิมพ์ภาคภาษาไทย: บงกช
ในเครือ: Flower Comics
นิตยสาร: Cheese!
กลุ่มเป้าหมาย: โชโจะ
วางจำหน่ายตั้งแต่: เมษายน 2558 (2015-04) – มกราคม 2567 (2024-01)
จำนวนเล่ม:  24  22
มังงะ
หนุ่มกาแฟกับสาววานิลลา ภาคแบล็ค
สำนักพิมพ์: โชงากูกัง
สำนักพิมพ์ภาคภาษาไทย: บงกช
ในเครือ: Flower Comics
นิตยสาร: Premier Cheese!
กลุ่มเป้าหมาย: โจเซ
วางจำหน่ายตั้งแต่: 2561 (2018) – ปัจจุบัน
จำนวนเล่ม:  3  3
ละครโทรทัศน์
กำกับโดย: สมิธ [ja] เคอิจิโร สึบากิโมโตะ ฮิโรโตะ ทตสึกะ
เขียนบทโดย: ยูโกะ ชิโมดะ [ja] โซรามิ เดเตะ
เครือข่าย: เอ็มบีเอสทีวี 
เครือข่ายภาษาไทย: โมโนแมกซ์
ฉาย:  5 กรกฎาคม 2562 (2019-07-05)  –  6 กันยายน 2562 (2019-09-06)
ตอน: 10 (รายชื่อตอน)
หนุ่มกาแฟกับสาววานิลลา (ญี่ปุ่น: コーヒー&バニラ, โรมาจิ: Kōhī Ando Banira) เป็นการ์ตูนญี่ปุ่นที่เขียนโดยทาคาระ อาเกะกามิ เรื่องนี้ได้รับตีพิมพ์เป็นตอนในนิตยสารมังงะรายเดือนโจเซ Cheese! ตั้งแต่เดือนเมษายน พ.ศ. 2558 ถึงเดือนมกราคม พ.ศ. 2567 นอกจากนี้ ซีรีส์สปินออฟชื่อ หนุ่มกาแฟกับสาววานิลลา ภาคแบล็ค Coffee & Vanilla Black ได้ออกตีพิมพ์ในนิตยสารรายเดือนแบบดิจิทัล Premier Cheese!! ตั้งแต่ปี พ.ศ. 2561 อีกด้วย
ละครโทรทัศน์ฉบับคนแสดงออกอากาศตั้งแต่วันที่ 5 กรกฎาคมถึง 6 กันยายน พ.ศ. 2562
สื่อ > มังงะ

หนุ่มกาแฟกับสาววานิลลาเขียนบทและวาดภาพประกอบโดยทาคาระ อาเกะกามิ เรื่องนี้ได้รับการตีพิมพ์เป็นตอนในนิตยสารมังงะโจเซรายเดือน Cheese! ตั้งแต่ฉบับเดือนมิถุนายน พ.ศ. 2558 และได้สิ้นสุดในฉบับเดือนมีนาคม พ.ศ. 2567 เมื่อวันที่ 24 มกราคม พ.ศ. 2567 ตอนต่างๆ ได้รับการตีพิมพ์เป็นรูปแบบเล่ม(ทังโกบง)รวมจำนวน 24 เล่ม โดยวางจำหน่ายตั้งแต่วันที่ 26 ตุลาคม พ.ศ. 2558 จนถึงวันที่ 26 กุมภาพันธ์ พ.ศ. 2567 โดยโชงากูกังภายใต้สำนักพิมพ์ Flower Comics
ซีรีส์สปอนออฟชื่อว่า หนุ่มกาแฟกับสาววานิลลา ภาคแบล็ค (Coffee & Vanilla: Black) ซึ่งเน้นไปที่ตัวละครรองอย่างนัตสึกิและอาคุตสึ เริ่มตีพิมพ์ควบคู่กันในนิตยสาร Premier Cheese! ใน พ.ศ. 2561
สื่อ > มังงะ > หนุ่มกาแฟกับสาววานิลลา

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  26 ตุลาคม 2558 (2015-10-26) | 978-4-09-137719-7 | 5 เมษายน 2561 (2018-04-05) | — |
| 2 |  26 กุมภาพันธ์ 2559 (2016-02-26) | 978-4-09-138299-3 | 21 พฤษภาคม 2561 (2018-05-21) | — |
| 3 |  24 มิถุนายน 2559 (2016-06-24) | 978-4-09-138454-6 | 2 สิงหาคม 2561 (2018-08-02) | — |
| 4 |  10 พฤศจิกายน 2559 (2016-11-10) | 978-4-09-138778-3 | 17 กันยายน 2561 (2018-09-17) | — |
| 5 |  24 กุมภาพันธ์ 2560 (2017-02-24) | 978-4-09-139135-3 | 15 พฤศจิกายน 2561 (2018-11-15) | — |
| 6 |  26 มิถุนายน 2560 (2017-06-26) | 978-4-09-139182-7 | 25 พฤศจิกายน 2562 (2019-11-25) | — |
| 7 |  27 ตุลาคม 2560 (2017-10-27) | 978-4-09-139680-8 | 26 ธันวาคม 2562 (2019-12-26) | — |
| 8 |  26 กุมภาพันธ์ 2561 (2018-02-26) | 978-4-09-139876-5 | 26 กุมภาพันธ์ 2563 (2020-02-26) | — |
| 9 |  26 มิถุนายน 2561 (2018-06-26) | 978-4-09-870078-3 | 27 พฤษภาคม 2563 (2020-05-27) | — |
| 10 |  26 ตุลาคม 2561 (2018-10-26) | 978-4-09-870253-4 | 27 กุมภาพันธ์ 2564 (2021-02-27) | — |
| 11 |  26 กุมภาพันธ์ 2562 (2019-02-26) | 978-4-09-870392-0 | 19 เมษายน 2564 (2021-04-19) | — |
| 12 |  26 มิถุนายน 2562 (2019-06-26) | 978-4-09-870489-7 | 29 พฤษภาคม 2564 (2021-05-29) | — |
| 12.5 |  26 มิถุนายน 2562 (2019-06-26) | 978-4-09-870535-1 | — | — |
| 13 |  26 กันยายน 2562 (2019-09-26) | 978-4-09-870626-6 | 23 มิถุนายน 2564 (2021-06-23) | — |
| 14 |  26 กุมภาพันธ์ 2563 (2020-02-26) | 978-4-09-870799-7 | 11 กันยายน 2564 (2021-09-11) | — |
| 15 |  26 มิถุนายน 2563 (2020-06-26) | 978-4-09-871007-2 | 30 ตุลาคม 2564 (2021-10-30) | — |
| 16 |  26 พฤศจิกายน 2563 (2020-11-26) | 978-4-09-871204-5  978-4-09-943075-7 (SE) | 19 มีนาคม 2565 (2022-03-19) | — |
| 17 |  26 เมษายน 2564 (2021-04-26) | 978-4-09-871253-3 | 15 ตุลาคม 2565 (2022-10-15) | — |
| 18 |  26 สิงหาคม 2564 (2021-08-26) | 978-4-09-871413-1 | 14 ธันวาคม 2565 (2022-12-14) | — |
| 19 |  25 กุมภาพันธ์ 2565 (2022-02-25) | 978-4-09-871575-6 | 25 มีนาคม 2566 (2023-03-25) | — |
| 20 |  26 สิงหาคม 2565 (2022-08-26) | 978-4-09-871715-6  978-4-09-943110-5 (SE) | 20 มีนาคม 2567 (2024-03-20) | — |
| 21 |  26 ธันวาคม 2565 (2022-12-26) | 978-4-09-871846-7 | 25 พฤษภาคม 2567 (2024-05-25) | — |
| 22 |  25 พฤษภาคม 2566 (2023-05-25) | 978-4-09-872139-9 | 26 มิถุนายน 2567 (2024-06-26) | — |
| 23 |  24 พฤศจิกายน 2566 (2023-11-24) | 978-4-09-872443-7 | 12 ตุลาคม 2567 (2024-10-12) | — |
| 24 |  26 กุมภาพันธ์ 2567 (2024-02-26) | 978-4-09-872545-8 | 23 พฤศจิกายน 2567 (2024-11-23) | — |
สื่อ > มังงะ > หนุ่มกาแฟกับสาววานิลลา ภาคแบล็ค

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  26 มีนาคม 2562 (2019-03-26) | 978-4-09-137719-7 | 16 กันยายน 2563 (2020-09-16) | 978-616-09-2914-6 |
| 2 |  26 มีนาคม 2563 (2020-03-26) | 978-4-09-870805-5 | 15 ธันวาคม 2564 (2021-12-15) | 978-616-09-3238-2 |
| 3 |  26 ธันวาคม 2565 (2022-12-26) | 978-4-09-870805-5 | 3 เมษายน 2567 (2024-04-03) | 978-616-09-4360-9 |
สื่อ > ละครโทรทัศน์

มีการประกาศสร้างซีรีส์ละครทางโทรทัศน์ฉบับคนแสดงในเดือนมิถุนายน พ.ศ. 2562 และมีกำหนดออกอากาศในวันที่ 4 กรกฎาคม พ.ศ. 2562 ซีรีส์นี้นำแสดงโดย ฮารูกะ ฟูกูฮาระแสดงเป็นริสะ, โดริ ซะกุระดะแสดงเป็นฟูคามิ, มาริโอ คุโรบะแสดงเป็นอาคุตสึ, ยูกิ โอโกเอะแสดงเป็นสึบาสะ, โนอะ คิตะแสดงเป็นนัตสึกิ และโชโกะ ฮามะแสดงเป็นยูกิ ซีรีส์ทางโทรทัศน์ออกอากาศทุกสัปดาห์ทางช่องเอ็มบีเอสทีวี เวลา 1.00 น. โดยเป็นส่วนหนึ่งของรายการ Drama Tokku [ja] นอกจากนี้ยังมีการออกอากาศทางช่องทีวีคานางาวะและเทเลวิชัน ไซตามะ เพลงเปิดของเรื่องคือ "You & I" ร้องโดย Good on the Reel และเพลงปิดของเรื่องคือ "Melancholic" ร้องโดยไอริ มิยาคาวะ โมโนแมกซ์ได้ทำการทำลงเรื่องนี้ในแอพของตัวเองในรูปแบบพากย์ภาษาไทย
สื่อ > ละครโทรทัศน์ > รายชื่อตอน

| ตอนที่  | ชื่อตอน  | วันที่ออกอากาศ  |
| --- | --- | --- |
| 1 | Transliteration: "Kisu Ando Naito" (ญี่ปุ่น: キス&ナイト) | 5 กรกฎาคม 2562 (2019-07-05) |
| 2 | Transliteration: "Karejji Ando Jerashī" (ญี่ปุ่น: カレッジ&ジェラシー) | 12 กรกฎาคม 2562 (2019-07-12) |
| 3 | Transliteration: "Enemī Ando Gadian" (ญี่ปุ่น: エネミー&ガーディアン) | 19 กรกฎาคม 2562 (2019-07-19) |
| 4 | Transliteration: "Ribenji Ando Riwādo" (ญี่ปุ่น: リベンジ&リワード) | 26 กรกฎาคม 2562 (2019-07-26) |
| 5 | Transliteration: "Purei Ando Gēmu" (ญี่ปุ่น: プレイ&ゲーム) | 2 สิงหาคม 2562 (2019-08-02) |
| 6 | Transliteration: "Batoru Ando Kurashisu" (ญี่ปุ่น: バトル&クライシス) | 9 สิงหาคม 2562 (2019-08-09) |
| 7 | Transliteration: "Suīto Ando Hōmu" (ญี่ปุ่น: スイート&ホーム) | 16 สิงหาคม 2562 (2019-08-16) |
| 8 | Transliteration: "Hosuto Ando Mazā" (ญี่ปุ่น: ホスト&マザー) | 23 สิงหาคม 2562 (2019-08-23) |
| 9 | Transliteration: "Risuku Ando Denjā" (ญี่ปุ่น: リスク&デンジャー) | 30 สิงหาคม 2562 (2019-08-30) |
| 10 | Transliteration: "Kōhī Ando Banira" (ญี่ปุ่น: コーヒー&バニラ) | 6 กันยายน 2562 (2019-09-06) |
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ซีรีส์ทางโทรทัศน์อย่างเป็นทางการ (ในภาษาญี่ปุ่น)
ซีรีส์ทางโทรทัศน์ "หนุ่มกาแฟและสาววานิลลา" ที่ MONOMAX
หนุ่มกาแฟกับสาววานิลลา (มังงะ) ที่เครือข่ายข่าวอนิเมะ
วัชระ กรรณิการ์

| วัชระ กรรณิการ์ป> ม. |
| --- | --- |


รองโฆษกประจำสำนักนายกรัฐมนตรี
ดำรงตำแหน่ง 24 มีนาคม พ.ศ. 2552 – 8 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
 
ข้อมูลส่วนบุคคล
เกิด: 20 มีนาคม พ.ศ. 2507 (60 ปี)
พรรคการเมือง: ชาติไทย (2549–2551)   ชาติไทยพัฒนา (2551–2561)   พลังประชารัฐ (2561–2565, 2566–ปัจจุบัน)   สร้างอนาคตไทย (2565–2566)

วัชระ กรรณิการ์ (เกิด 20 มีนาคม พ.ศ. 2507) อดีตรองเลขาธิการพรรคสร้างอนาคตไทย อดีตรองโฆษกประจำสำนักนายรัฐมนตรี ในรัฐบาลอภิสิทธิ์ เวชชาชีวะ อดีตโฆษกกระทรวงเกษตรและสหกรณ์ฝ่ายการเมือง และอดีตโฆษกพรรคชาติไทยพัฒนา วัชระเป็นผู้หนึ่งที่ถูกกล่าวขานในเรื่องการสวดพระคาถาชินบัญชรอย่างสม่ำเสมอ โดยรับตำแหน่งรองเลขาธิการพรรค ปัจจุบันสังกัดพรรคพลังประชารัฐ
การทำงาน

นายวัชระ กรรณิการ์ เคยเป็นพิธีกรรายการโทรทัศน์หลายรายการ เช่น รายการแขกรับเชิญ ทางสถานีโทรทัศน์ NBT รายการเจตนาดี ทางสถานีโทรทัศน์ช่องทรูวิชั่นส์ 28 และรายการวัชระโชว์ ทางช่องนิวส์ไลน์ และยังมีใบหน้าละหม้ายกับนายไตรภพ ลิมปพัทธ์ พิธีกรชื่อดังอีกด้วย
นายวัชระ เริ่มสนใจในการเมืองโดยการสมัครเข้าเป็นสมาชิกพรรคชาติไทย และต่อมาได้ทำหน้าที่โฆษกพรรคชาติไทยพัฒนาภายหลังการยุบพรรคชาติไทย ในปี พ.ศ. 2551 กระทั่งวันที่ 17 กันยายน พ.ศ. 2561 นายวัชระ ได้ยื่นหนังสือลาออกจากการเป็นสมาชิกพรรคชาติไทยพัฒนาต่อนายทะเบียนสมาชิกพรรค ทำให้ต้องพ้นจากตำแหน่งกรรมการบริหารพรรคและโฆษกพรรค เพื่อสมัครเป็นสมาชิกพรรคพลังประชารัฐ ต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี ในปี 2562
ในปี 2565 เขาได้เข้าร่วมงานกับพรรคสร้างอนาคตไทย โดยรับตำแหน่งรองเลขาธิการพรรค
ในการเลือกตั้ง พ.ศ. 2566 นายวัชระได้สมัครรับเลือกตั้ง ส.ส. แบบแบ่งเขตของจังหวัดนนทบุรี เขต 3 สังกัดพรรคพลังประชารัฐ แต่ไม่ได้รับการเลือกตั้ง
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
อินเดกซ์ คัมภีร์คาถาต้องห้าม

บทความนี้เป็นมีเนื้อหาเกี่ยวกับ อินเดกซ์ คัมภีร์คาถาต้องห้าม หากต้องการทราบเนื้อเรื่องคู่ขนานที่เกี่ยวข้องกับเรื่องนี้ โปรดไปที่ เรลกัน แฟ้มลับคดีวิทยาศาสตร์ แทน
| --- | --- |
อินเดกซ์ คัมภีร์คาถาต้องห้าม
ภาพของอินเดกซ์ จากปกหนังสือมังงะ โทอารุ มาจุทสึ โนะ อินเด็กซ์ เล่ม 1
とある魔術の禁書目録
ชื่อภาษาอังกฤษ: To Aru Majutsu no Index
แนว: แอ็คชั่น, แฟนตาซี
มังงะ
เขียนโดย: คาซึมะ คามาจิ
สำนักพิมพ์:  Dengeki Bunko    เอพลัส
กลุ่มเป้าหมาย: Male
มังงะ
อินเดกซ์ คัมภีร์คาถาต้องห้าม
เขียนโดย: คาซึมะ คามาจิ
สำนักพิมพ์:  Square Enix    สยามอินเตอร์คอมิกส์
กลุ่มเป้าหมาย: Shōnen
มังงะ
Toaru Majutsu no Index SS
เขียนโดย: คาซึมะ คามาจิ
สำนักพิมพ์: ASCII Media Works
กลุ่มเป้าหมาย: Male
อนิเมะ
กำกับโดย: ฮิโรชิ นิชิคิโอริ
สตูดิโอ: J.C.Staff
อนิเมะ
To Aru Majutsu no Index II
กำกับโดย: ฮิโรชิ นิชิคิโอริ
สตูดิโอ: J.C.Staff
อนิเมะ
To Aru Majutsu no Index III
กำกับโดย: ฮิโรชิ นิชิคิโอริ
สตูดิโอ: J.C.Staff
เกม
ผู้พัฒนา: Kadokawa Games
ผู้จัดจำหน่าย: ASCII Media Works
แนว: Fighting game
แพลตฟอร์ม: เพลย์สเตชัน พอร์เทเบิล
มังงะ
New Testament: Toaru Majutsu no Index
เขียนโดย: คาซึมะ คามาจิ
สำนักพิมพ์: ASCII Media Works
กลุ่มเป้าหมาย: Male
มังงะ
Genesis Testament: Toaru Majutsu no Index
เขียนโดย: คาซึมะ คามาจิ
สำนักพิมพ์: ASCII Media Works
กลุ่มเป้าหมาย: Male
มังงะ
A Certain Magical Index SP
เขียนโดย: คาซึมะ คามาจิ
สำนักพิมพ์: ASCII Media Works
กลุ่มเป้าหมาย: Male
เกม
Toaru Majutsu to Kagaku no Ensemble
ผู้พัฒนา: Banpresto, Guyzware
ผู้จัดจำหน่าย: Namco Bandai Games
แนว: Visual Novel
แพลตฟอร์ม: เพลย์สเตชัน พอร์เทเบิล
อนิเมะ
Toaru Majutsu no Index: Endyumion no Kiseki
กำกับโดย: ฮิโรชิ นิชิคิโอริ
สตูดิโอ: J.C.Staff
อินเดกซ์ คัมภีร์คาถาต้องห้าม (ญี่ปุ่น: とある魔術の禁書目録（インデックス）; โรมาจิ: To Aru Majutsu no Indekkusu ทับศัพท์จาก To Aru Majutsu no Index) เป็นไลต์โนเวลภาษาญี่ปุ่น ซึ่งต่อมามีการนำไปสร้างเป็นหนังสือการ์ตูน และอนิเมะ โดยฉบับไลต์โนเวล ประพันธ์โดย คาซึมะ คามาจิ และภาพประกอบโดย คิโยทากะ ฮาอิมุระ เริ่มตีพิมพ์ตั้งแต่เดือนเมษายน พ.ศ. 2547 จนถึงปัจจุบัน พิมพ์ออกจำหน่ายแล้วถึง 24 เล่ม (เล่ม 1 ถึงเล่ม 22 และฉบับพิเศษเรื่องสั้น อีกสองเล่ม) จัดพิมพ์โดย ASCII Media Works
ส่วนอนิเมะนำโครงเรื่องมาจากฉบับไลต์โนเวล สร้างโดยอนิเมะชันสตูดิโอ J.C.Staff กำกับโดย ฮิโรชิ นิชิคิโอริ จัดทำเป็นอนิเมะซีรีส์ 24 ตอนจบ เริ่มออกอากาศในญี่ปุ่น ตั้งแต่ วันที่ 4 ตุลาคม พ.ศ. 2551 ถึง วันที่ 19 มีนาคม พ.ศ. 2552  และในภาคต่อมา เริ่มออกอากาศในญี่ปุ่น 8 ตุลาคม พ.ศ. 2553 - 1 เมษายน พ.ศ. 2554 จำนวน 24 ตอนจบ เช่นเดียวกัน
เนื้อเรื่อง

โทอารุ มาจุทสึ โนะ อินเด็กซ์ มีเนื้อเรื่องเกี่ยวกับโลกอนาคต ในสมัยที่ความสามารถต่างๆของผู้มีพลังพิเศษ  (ผู้มีพลังจิต, Psychics, Espers) กลายเป็นสาขาหนึ่งของวิทยาศาสตร์ โคจรมาพบกับ อำนาจเหนือธรรมชาติอีกชนิดหนึ่ง คือ เวทมนตร์ (Magic) เรื่องราวดำเนินไป ณ เมืองแห่งการศึกษา ซึ่งมีเทคโนโลยีสูงมาก อยู่ทางตะวันตกของกรุงโตเกียว ประเทศญี่ปุ่น
วันหนึ่งชีวิตของโทมะก็ต้องเปลี่ยนไป เมื่อมีแม่ชี (อายุไล่เลี่ยกับเขา) คนหนึ่ง นอนสลบพาดอยู่ที่ระเบียงห้องของเขา เธอชื่อว่าอินเด็กซ์ อินเด็กซ์มีความทรงจำสมบูรณ์แบบ เธอสามารถจดจำ คัมภีร์เวทมนตร์แสนสามพันเล่มไว้ได้ ทำให้เธอต้องถูกตามล่าจากเหล่าผู้มีเวทมนตร์ โทมะได้ช่วยเหลืออินเด็กซ์ไว้ ให้ที่พักพิงกับเธอ และคอยช่วยเหลือเธอจาการถูกตามล่า จากทั้งฝ่ายเวทมนตร์และฝ่ายวิทยาศาสตร์
แม้ว่าพลังพิเศษของโทมะ ที่เรียกว่า อิมเมจินเบรกเกอร์ (Imagine Breaker) จะสามารถลบล้างพลังเหนือธรรมชาติได้ทุกชนิด แต่กลับไม่มีประสิทธิภาพมากนัก ในการจู่โจม หรือป้องกันอันตรายในระยะไกล โทมะและอินเด็กซ์ จึงต้องรับความช่วยเหลือจากบุคคลอื่นๆในเมืองวิทยาศาสตร์ เช่น มิซากะ มิโคโตะ (Electromaster) คุณครูโคโมเอะอัจฉริยะผู้มีร่างกายน่ารักเหมือนเด็กประถม คุณหมอเทวดาหน้าเหมือนกบ (Heaven Canceler) ตลอดจนสมาชิกในฝ่ายเวทมนตร์ (ผู้เปลี่ยนจากตามล่า มาเป็นช่วยเหลือในภายหลัง) เพื่อนๆของอินเด็กซ์
ตัวละครหลัก

บทความหลัก: รายชื่อตัวละครในอินเดกซ์ คัมภีร์คาถาต้องห้ามและเรลกัน แฟ้มลับคดีวิทยาศาสตร์
บทเพลงที่เกี่ยวข้องกับ อินเดกซ์ คัมภีร์คาถาต้องห้าม > เพลงในอินเดกซ์ คัมภีร์คาถาต้องห้าม

| เพลงเปิด | เพลงเปิด | เพลงเปิด | เพลงปิด | เพลงปิด | เพลงปิด |
| --- | --- | --- | --- | --- | --- |
| ลำดับ | ชื่อเพลง | ผู้ขับร้อง | ลำดับ | ชื่อเพลง | ผู้ขับร้อง |
| 1 | PSI-missing | มามิ คาวาดะ | 1 | Rimless ~Fuchinashi no Sekai~ | IKU |
| 2 | masterpiece | มามิ คาวาดะ | 2 | Chikaigoto ~Sukoshi Dake Mou Ichido~ | IKU |
บทเพลงที่เกี่ยวข้องกับ อินเดกซ์ คัมภีร์คาถาต้องห้าม > เพลงในอินเดกซ์ คัมภีร์คาถาต้องห้าม II

| เพลงเปิด | เพลงเปิด | เพลงเปิด | เพลงปิด | เพลงปิด | เพลงปิด |
| --- | --- | --- | --- | --- | --- |
| ลำดับ | ชื่อเพลง | ผู้ขับร้อง | ลำดับ | ชื่อเพลง | ผู้ขับร้อง |
| 1 | No buts! | มามิ คาวาดะ | 1 | Rimless Magic∞world | Maon Kurosaki |
| 2 | See visionS | มามิ คาวาดะ | 2 | Memories Last | Maon Kurosaki |
บทเพลงที่เกี่ยวข้องกับ อินเดกซ์ คัมภีร์คาถาต้องห้าม > เพลง อินเดกซ์ คัมภีร์คาถาต้องห้าม endymion no kiseki

Shining Star LOVE Letterอัลบั้มเพลง ขับร้องโดย Iguchi Yuka
Miracle ~song for youอัลบั้มเพลง ขับร้องโดย Iguchi Yuka
Fixed starอัลบั้มเพลงปิด  ขับร้องโดย มามิ คาวาดะ
บูโดกัน (วงดนตรี)

| บูโดกัน Budokan |
| --- | --- |
ที่เกิด:  ไทย
แนวเพลง: ป็อป - ร็อก - ออลเทอร์นาทิฟร็อก
ช่วงปี: พ.ศ. 2543 - พ.ศ. 2549,  พ.ศ. 2555 - ปัจจุบัน
ค่ายเพลง: จีเอ็มเอ็ม แกรมมี่ A Play Music Digital

สมาชิก: อินทิรา ยืนยง (อิน)   รัชดาภา รัชตะวรรณ (แป้ง)   อารี โกวัฒนาภรณ์ (หนิง)  เสริมศิริ เตชะธเนศ (เสริม) กวิตา คุณาวงศ์ (ออย)
อดีตสมาชิก: ทัศนีย์ ขจรโยธิน (น้อง)

เว็บไซต์: http://www.aplaymusic.com/
บูโดกัน (อังกฤษ: Budokan)  เป็นกลุ่มศิลปินป็อปร็อกจากค่ายจีนี่ เรคคอร์ด ในสังกัดจีเอ็มเอ็ม แกรมมี่ มีสมาชิกจำนวน 5 คน เป็นวงดนตรีผู้หญิงล้วนวงแรกของค่าย เพลงที่สร้างชื่อเสียงให้กับวงคือเพลง "ขอให้เหมือนเดิม" จากอัลบั้ม "Budokan"
ประวัติ

บูโดกัน ถือกำเนิดขึ้นในวงการเพลงไทย ในปีพ.ศ. 2543 ภายใต้สังกัดจีเอ็มเอ็ม แกรมมี่ เอกลักษณ์ที่โดดเด่นของวงนี้คือมีสมาชิกเป็นผู้หญิงล้วนทั้งหมด 5 คน ประกอบด้วย 'อิน' อินทิรา ยืนยง (ร้องนำ), 'หนิง' อารี โกวัฒนาภรณ์ (กลอง), 'เสริม' เสริมศิริ เตชะธเนศ (กีตาร์), 'แป้ง' รัชดาภา รัชตะวรรณ (คีย์บอร์ด-เปียโน), และ 'น้อง' ทัศนีย์ ขจรโยธิน (เบส)
สำหรับอัลบั้มแรกมีชื่อเดียวกับวงว่า "บูโดกัน (Budokan)" ประกอบไปด้วยเพลง ไชยา, ขอให้เหมือนเดิม, อรทัย, อย่าปล่อยให้เขาเห็นน้ำตา, ว่ากันไป, ไม่ได้รักเธอ, เปลี่ยนไปแล้ว, รักเฉยๆ, ไม่เอานะ และเพลง ยินดีที่ได้รู้จัก โดยเพลง "ขอให้เหมือนเดิม" เป็นเพลงที่ได้รับความนิยมอย่างสูงสุดในอัลบั้ม จนทำให้ชื่อของ "บูโดกัน" แจ้งเกิดในฐานะวงดนตรีหน้าใหม่อย่างรวดเร็ว
หลังจากนั้น " บูโดกัน" มีผลงานเพลงออกมาอีก 2 ชุด โดยทิ้งช่วงระยะห่างการทำงานเพลงเกือบ 5 ปี ได้แก่อัลบั้ม "เย้ เย" (พ.ศ. 2547) และอัลบั้ม "ที่ 1 ของใจ" (พ.ศ. 2549) ผลงานเพลงที่ได้รับความนิยมตั้งแต่อัลบั้มแรกจนอัลบั้มสุดท้ายคือเพลง ขอให้เหมือนเดิม, ไชยา, ไม่ได้รักเธอ,ไม่อยากทำให้ลำบากใจ, คนใจร้าย, ร้องไห้ด้วยคน เป็นต้น
นอกจากมีอัลบั้มเต็มแล้ว บูโดกันยังมีอัลบั้มพิเศษอีกหลายอัลบั้ม ได้แก่อัลบั้ม "ไม่รักเธอได้ไง" (พ.ศ. 2543) ในอัลบั้มชุดนี้ยังเพิ่มเพลงใหม่อีกหลายเพลงคือ จุ๊..จุ๊, ไม่มีเธอ ไม่มีใคร, รักแท้ เป็นต้น อัลบั้มต่อมาคือ "Love Impression" (พ.ศ. 2549) เป็นอัลบั้มที่นำเพลงเก่าของคุณนันทิดา แก้วบัวสายมาร้องใหม่ในสไตล์ของบูโดกัน
หลังจากได้ออกผลงานอัลบั้มชุดสุดท้าย วงบูโดกันได้ถูกยุบไป สาเหตุเพราะท้อใจกับพวกแผ่นผี และพิษเศรษฐกิจ ทุกคนจึงแยกย้ายไปทำงานของตนเอง
ในปี 2556 "บูโดกัน" ได้กลับมารวมตัวกันอีกครั้งโดยนำเพลงของค่ายคีตาเรคคอร์ด กลับมาทำใหม่ เพื่อร่วมงาน"KITA Memories Project" โดยทาง A Play Music เป็นผู้ให้การสนับสนุนทางด้าน Digital download เปิดตัว 2 ซิงเกิ้ลใหม่เพลง "ใจนักเลง" และเพลง "ละลาย" โดยการกลับมาครั้งนี้ ถือเป็นการหวนสู่งานเพลงอีกครั้งในรอบ 7 ปี ที่ห่างหายไป
ประวัติ > สมาชิก

| ชื่อ-นามสกุล | ชื่อเล่น | เชื้อชาติ | ตำแหน่งในวง | วันเกิด |
| --- | --- | --- | --- | --- |
| อินทิรา ยืนยง | อิน | ไทย | ร้องนำ ร้องหลัก | 2 กุมภาพันธ์ พ.ศ. 2518 (50 ปี) |
| รัชดาภา รัชตะวรรณ | แป้ง | ไทย | คีย์บอร์ด, เปียโน | 14 พฤศจิกายน พ.ศ. 2517 (50 ปี) |
| อารี โกวัฒนาภรณ์ | หนิง | ไทย | กลอง | 14 พฤศจิกายน พ.ศ. 2515 (52 ปี) |
| เสริมศิริ เตชะธเนศ | เสริม | ไทย | กีตาร์ | 7 พฤษภาคม พ.ศ. 2516 (51 ปี) |
| กวิตา คุณาวงศ์ | ออย | ไทย | เบส | พ.ศ. 2529 (อายุ 39 ปี) |
ประวัติ > อดีตสมาชิก

ทัศนีย์ ขจรโยธิน (น้อง) : เบส